กฎกระทรวงการแจ้งเลิกประกอบกิจการโรงงานจำพวกที่ 3 พ.ศ. 2564
ประกาศวันที่ 2021-04-05

content: กฎกระทรวง การแจ้งเลิกประกอบกิจการโรงงานจำพวกที่ ๓ พ.ศ. ๒๕๖๔
content: อาศัยอำนาจตามความในมาตรา ๖ วรรคหนึ่ง และมาตรา ๒๘ วรรคสี่ แห่งพระราชบัญญัติโรงงาน พ.ศ. ๒๕๓๕ ซึ่งแก้ไขเพิ่มเติมโดยพระราชบัญญัติโรงงาน (ฉบับที่ ๒) พ.ศ. ๒๕๖๒ รัฐมนตรีว่าการกระทรวงอุตสาหกรรมออกกฎกระทรวงไว้ ดังต่อไปนี้
sectionNo: 1
content: ข้อ ๑ ผู้รับใบอนุญาตผู้ใดประสงค์จะเลิกประกอบกิจการโรงงานจำพวกที่ ๓ ให้แจ้งเป็นหนังสือต่อผู้อนุญาตไม่น้อยกว่าสามสิบวันก่อนวันเลิกประกอบกิจการโรงงาน การแจ้งเลิกประกอบกิจการโรงงานตามวรรคหนึ่ง ให้ผู้รับใบอนุญาตที่เป็นนิติบุคคลแจ้งเป็นหนังสือต่อผู้อนุญาต พร้อมด้วยข้อมูล เอกสาร
sectionNo: 1
content: หรือหลักฐานแสดงการเลิกประกอบกิจการโรงงานของนิติบุคคลตามกฎหมายว่าด้วยการนั้น
sectionNo: 2
content: ข้อ ๒ การแจ้งเลิกประกอบกิจการโรงงานและการออกใบรับแจ้ง ให้ดำเนินการโดยวิธีการทางอิเล็กทรอนิกส์ผ่านระบบเครือข่ายอิเล็กทรอนิกส์ของกรมโรงงานอุตสาหกรรมหรือสำนักงานอุตสาหกรรมจังหวัดเป็นหลัก ในกรณีที่ไม่สามารถดำเนินการได้หรือมีเหตุอื่นใดทำให้ไม่สามารถดำเนินการโดยวิธีการทางอิเล็กทรอนิกส์ได้
sectionNo: 2
content: ให้การดำเนินการดังกล่าวกระทำ ณ สถานที่ ดังต่อไปนี้ (๑) โรงงานในเขตกรุงเทพมหานคร ให้กระทำ ณ กรมโรงงานอุตสาหกรรม (๒) โรงงานในเขตจังหวัดอื่น ให้กระทำ ณ สำนักงานอุตสาหกรรมจังหวัด
sectionNo: 3
content: ข้อ ๓ เมื่อผู้อนุญาตได้รับแจ้งพร้อมด้วยข้อมูล เอกสาร หรือหลักฐานตามข้อ ๑ ถูกต้องและครบถ้วนแล้ว ให้ออกใบรับแจ้งให้แก่ผู้แจ้งไว้เป็นหลักฐาน
content: ให้ไว้ ณ วันที่ ๑๖ มีนาคม พ.ศ. ๒๕๖๔ สุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม
content: หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่มาตรา ๒๘ วรรคสี่ แห่งพระราชบัญญัติโรงงาน พ.ศ. ๒๕๓๕ ซึ่งแก้ไขเพิ่มเติมโดยพระราชบัญญัติโรงงาน (ฉบับที่ ๒) พ.ศ. ๒๕๖๒ บัญญัติให้การแจ้งเลิกประกอบกิจการโรงงานเป็นไปตามหลักเกณฑ์และวิธีการที่กำหนดในกฎกระทรวง จึงจำเป็นต้องออกกฎกระทรวงนี้